

**GRADSKO VIJEĆE**

KLASA: 363-02/19-01/09 PRIJEDLOG

URBROJ: 2186/18-02/1-20-5

Ludbreg, 28. prosinca 2020. g.

Na temelju članka 67. stavka 1. Zakona o komunalnom gospodarstvu (NN br. 68/2018, 110/18-OUSRH i **32/20**) te članka 33. Statuta Grada Ludbrega («Službeni vjesnik Varaždinske županije» br. 23/09, 58/13, 40/13 – pročišćeni tekst, 12/18, 55/18 – pročišćeni tekst, 40/19 i 13/20) Gradsko vijeće Grada Ludbrega na 27. sjednici održanoj dana 28. prosinca 2020. g., donosi

**II. IZMJENE I DOPUNE PROGRAMA**

**građenja komunalne infrastrukture u Gradu Ludbregu za 2020. g.**

**Članak 1.**

Program građenja komunalne infrastrukture u Gradu Ludbregu za 2020.g. („Službeni vjesnik Varaždinske županije“ br. 81/2019) mijenja se slijedećim II. izmjenama i dopunama Programa građenja komunalne infrastrukture u Gradu Ludbregu za 2020.g. (u daljnjem tekstu: Izmjene i dopune Programa), kako slijedi niže u tabelarnom prikazu.

|  |  |  |  |  |  |
| --- | --- | --- | --- | --- | --- |
| **Rb** | **OPIS GRAĐEVINE KOMUNALNE INFRASTRUKTURE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO u kn** |
| **I.** | **GRAĐENJE JAVNIH POVRŠINA** |  |  |  |  |
| 1 | Uređenje dječjih igrališta | / | 0,00 | 150.000,00 | 150.000,00 |
| 2 | Izgradnja nogostupa u Koprivničkoj ulici sa sjeverne strane, od spoja sa Ulicom M. P. Miškine do kružnog toka prema Ul. M. Krleže | / | 0,00 | 230.803,75 | 230.803,75 |
| 3 | Uređenju šetnice sa desne obale rijeke Bednje uz Ulicu F. Kuharića do Ul. bana J. Jelačića (most) sa postavom parkovnih klupa | / | 0,00 | 97.037,25 | 97.037,25 |
| 4 | Radovi na stabilizaciji nasipa i ojačanju temelja na dijelovima šetnica ispod mostova - ulice A. Stepinca i B. Jelačića) | / | 0,00 | 109.870,00 | 109.870,00 |
| 5 | Izrada i ugradnja sanitarnog kontejnera i pripadajuće opreme sa biojamom BJT 5 na Otoku mladosti | / | 0,00 | 146.218,75 | 146.218,75 |
| 6 | Pripremni i završni radovi na izradi i ugradnji modularnih sustava tuševa sa podlogom, platoa za sunčanje i odmor te pametnih klupa sa pripadajućom opremom na Otoku mladosti u Ludbregu | / | 0,00 | 246.497,50 | 246.497,50 |
| 7 | Izvođenje radova na uređenju adrenalinskog parka na Otoku mladosti u Ludbregu | / | 0,00 | 145.000,00 | 145.000,00 |
| 8 | Izrada i postava 4 slamnate skulpture u prirodnoj veličini na šetnici uz Rijeku Bednju i Otoku mladosti | / | 0,00 | 24.750,00 | 24.750,00 |
| 9 | Radovi na krajobraznom uređenju zelenih površina uz Ulicu R. Fizira | / | 0,00 | 103.406,25 | 103.406,25 |
| 10 | Uređenje šetnice na Otoku mladosti oko ribnjaka i jezera | / | 0,00 | 275.000,00 | 275.000,00 |
| 11 | Izvođenje radova na uređenju terena za manifestacije na prilazima otoku te a Otoku mladosti | / | 0,00 | 248.000,00 | 248.000,00 |
| 12 | Uređenje šetnice uz prostor za manifestacije na Otoku mladosti | / | 0,00 | 57.565,63 | 57.565,63 |
| 13 | Uređenje gradskog groblja u Ludbregu: uređenje parkirališta uz zap.stranu (ulaz sa drž. ceste DC24) | / | 0,00 | 219.790,00 | 219.790,00 |
| **UKUPNO GRAĐENJE JAVNIH POVRŠINA** | | | **0,00** | **2.053.939,13** | **2.053.939,13** |
|  | | | |  |  |
| **II.** | **GRAĐENJE CESTA** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO u kn** |
| 1 | Radovi na sanaciji klizišta Vinogradec - nerazvrstana cesta NC 3-038 u Vinogradima Ludbreškim (radovi: 1.587.230,31 kn, nadzor: 70.000,00) | Hrvatske vode 50%: 828.615,16 | 828.615,16 | 828.615,15 | 1.657.230,31 |
| 2 | Izgradnja prilazne ceste i parkirališta u Ul. k. A. Stepinca u Ludbregu (kod restorana Shark) | / | 0,00 | 572.835,38 | 572.835,38 |
| 3 | Asfaltiranje nerazvrstanih cesta (odvojci ulica, manji zahvati) u zonama klijeti i kuca za odmor koji se djelomično financiraju iz poreza na kuće za odmor | / | 0,00 | 500.000,00 | 500.000,00 |
| 4 | Asfaltiranje odvojaka Bednjanske ul. u Ludbregu | Financiranje građana: 95.955,50 kn | 95.955,50 | 280.468,18 | 376.423,68 |
| 5 | Asfaltiranje odvojka Vinogradske ulice u Čukovcu D=180m, Š=3m | / | 0,00 | 225.318,75 | 225.318,75 |
| 6 | Asfaltiranje dijela ulice Graci u Čukovcu (produžetak do zadnje kuće) D=100 m, Š=2,5 m | / | 0,00 | 35.100,00 | 35.100,00 |
| 7 | Asfaltiranje Vinogradske ulice u Čukovcu - II faza, D=1300m Š=2,5m | / | 0,00 | 280.514,13 | 280.514,13 |
| 8 | Asfaltiranje i uređenje Školske ulice u naselju Bolfan (1. faza =194.061,00 kn, 2. faza = 97.562,50) | / | 0,00 | 291.623,50 | 291.623,50 |
| 9 | Asfaltiranje i uređenje Zavrtne ulice u naselju Bolfan | / | 0,00 | 237.593,75 | 237.593,75 |
| 10 | Asfaltiranje i uređenje Ulice Redvenica (NC 3-113, II. faza) u Bolfanu, D=570m | / | 0,00 | 158.382,34 | 158.382,34 |
| 11 | Asfaltiranje i uređenje Kalničke ulice u Bolfanu (izvanredno održavanje LC 25207), D=1.100 m, Š= 3,0 m temeljem Sporazuma o zajedničkom financiranju radova izvanrednog održavanja LC 25207 u Bolfanu | ŽUC: 75% | 331.981,58 | 110.660,53 | 442.642,11 |
| 12 | Uređenje Zavrtne ulice u Hrastovskom, ukp. D=360m, Š=2,5 -3,5m | / | 0,00 | 131.577,60 | 131.577,60 |
| 13 | Uređenje Ulice Rudolfa Fizira, Ludbreg (asfaltiranje prilaza i parkirnih mjesta). Financiranje: građani =43.031,25 kn (završna faza - asfaltiranje), Proračun Grada =213.435,31 kn (pripremni radovi) | Financiranje građana: 43.031,25 kn | 43.031,25 | 213.435,31 | 256.466,56 |
| 14 | izvođenje radova na asfaltiranju odvojka Ulice Ludbreških branitelja Vukovara u Vinogradima Ludbreškim | Financiranje građana: 25.440,00 kn | 25.440,00 | 38.185,00 | 63.625,00 |
| 15 | Izgradnja temelja mosta (=234.416,88 kn) i postava nove mostne konstrukc. (=246.791,25 kn) na Mlinskom kanalu kod Otoka mladosti u Ludbregu | / | 0,00 | 481.208,10 | 481.208,10 |
| 16 | izvođenje građevinsko - obrtničkih radova na demontaži, rekonstrukciji i montaži čelične konstrukcije mosta na drugu lokaciju na Otoku mladosti u Ludbregu (lokacija Jezero – Otok) | / | 0,00 | 52.125,00 | 52.125,00 |
| 17 | Asfaltiranje dijela ulice Torčec u Čukovcu, D=110m | / | 0,00 | 36.930,00 | 36.930,00 |
| 18 | Izrada, isporuka i ugradnja vertikalne signalizacije za označavanje ulica u naseljima Selnik, Sigetec Ludbreški, Poljanec, Hrastovsko, Globočec Ludbreški, Čukovec i Bolfan | / | 0,00 | 74.462,50 | 74.462,50 |
|  | **UKUPNO GRAĐENJE CESTA** | | **1.325.023,49** | **4.549.035,22** | **5.874.058,71** |
|  | | | |  |  |
| **III.** | **GRAĐENJE JAVNE RASVJETE** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO u kn** |
| 1 | Izgradnja ekološke i štedljive LED javne rasvjete u dijelu Zagorske ulice u Ludbregu | / | 0,00 | 109.187,50 | 109.187,50 |
| 2 | Izgradnja ekološke i štedljive LED javne rasvjete u dijelu Cvjetne ulice u Vinogradima L. | / | 0,00 | 62.967,20 | 62.967,20 |
| 3 | Projekt modernizacije postojeće javne rasvjete u naseljima Globočec, Čukovec, Bolfan i Segovina (Projekti 1, 2, 3 i 4) ) zamjena postojećih neadekvatnih 176 kom svjetiljki sa sveukupno 511 kpl novih ekoloških i štedljivih LED svjetiljkama, te popuna sustava JR nedostajućim svjetiljkama u skladu sa svjetlotehničkim proračunom) kroz najam rasvjetnih tijela na rok 60 mj. (uključena i popuna sa 27 kom nedostajućih rasvjetnih tijela u dijelu naselja Hrastovsko). Iznos godišnjeg najma: 163.214,86 kn | / | 0,00 | 816.074,30 | 816.074,30 |
| 4 | Projekt modernizacije postojeće javne rasvjete u naselju Poljanec (Projekt 5) zamjena postojećih neadekvatnih 75 kom svjetiljki sa sveukupno 121 kpl novih ekoloških i štedljivih LED svjetiljkama, te popuna sustava JR nedostajućim svjetiljkama u skladu sa svjetlotehničkim proračunom) kroz najam rasvjetnih tijela na rok 60 mj. Iznos godišnjeg najma: 40.131,64 kn | / | 0,00 | 200.658,20 | 200.658,20 |
| 5 | Elektromontažni radovi na zamjeni postojećih i ugradnji novih ravjetnih tijela na području Grada Ludbrega (naselja Globočec, Čukovec, Bolfan, Poljanec i dio Selske ul. u Hrastovskom) | / | 0,00 | 215.312,50 | 215.312,50 |
| 6 | Izgradnja javne rasvjete na šetnicama uz Bednju i otoku mladosti (60 stupova i LED rasvjetnih tijela, ukp. 142.373,25 kn, montažni materijal i radovi, ukp.: 177.750,00 kn) | / | 0,00 | 320.123,25 | 320.123,25 |
|  | **UKUPNO GRAĐENJE JAVNE RASVJETE** | | **0,00** | **1.724.322,95** | **1.724.322,95** |
| **IV.** | **IZGRADNJA I ADAPTACIJA OBJEKATA TE OSTALI PROJEKTI** | **Izvor financiranja iz drugih izvora** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO u kn** |
| 1 | Izvođenje građevinsko-obrtničkih radova na Crkvi Svetog Trojstva (pročelje i cinktor) u sklopu EU projekta: Unapređenje kontinentalnog turizma turističkom valorizacijom povijesno-kulturne baštine Grada Ludbrega | SAFU Operativni program Konkurentnost i kohezija EU: 817.514,80 kn | 817.514,80 | 769.313,33 | 1.586.828,13 |
| 2 | Rekonstrukcija zgrade apoteke u Ludbregu - izrada projektne dokumentacije | / | 0,00 | 246.250,00 | 246.250,00 |
| 3 | Radovi na sanaciji krovišta Zgrade gradske uprave (građevinska skela, sanacija krovne konstrukcije i zamjena crijepova, zamjena žljebova) Limarski radovi: 38.800,00, krovopokrivački radovi i skela: 232.500,00 kn. | / | 0,00 | 271.300,00 | 271.300,00 |
| 4 | Radovi na rekonstrukciji nadstrešnice i zamjeni limenog pokrova kod ulaza u prostor Hitne službe na Domu zdravlja u Ludbregu | / | 0,00 | 76.000,00 | 76.000,00 |
| 5 | Radovi na sanaciji dijela krovišta Šk. Sp. Dvorane | / | 0,00 | 32.100,00 | 32.100,00 |
| 6 | Adaptacija sanitarnih kontejnera i biojama uz Svetište u Ludbregu | / | 0,00 | 71.125,00 | 71.125,00 |
| 7 | Priprema i izrada projektne dokumentacije za izgradnju sunčane elektrane Slokovec | HEP | 242.000,00 | 0,00 | 242.000,00 |
| 8 | Izrada i ugradnja električnih ormara GRO za napajanje el. energijom javne rasvjete i objekata na Otoku mladosti i Zanatskom trgu u Ludbregu | / | 0,00 | 50.384,64 | 50.384,64 |
| 9 | radovi na izradi i ugradnji optičke infrastrukture za potrebe postavljanja video nadzora na Otoku mladosti u Ludbregu | / | 0,00 | 43.197,73 | 43.197,73 |
| 10 | Zamjena dotrajale postojeće i ugradnja nove energetski učinkovite prozorske stolarije u prizemlju objekta Društv. Dom Hrastovsko | / | 0,00 | 30.214,53 | 30.214,53 |
|  | **UKUPNO IZGRADNJA I ADAPTACIJA OBJEKATA TE OSTALI PROJEKTI** | | **1.059.514,80** | **1.589.885,23** | **2.649.400,03** |
|  | | | |  |  |

|  |  |  |  |  |
| --- | --- | --- | --- | --- |
|  | **REKAPITULACIJA:** | **Iznos financiranja iz drugih izvora** | **Iznos financiranja iz Proračuna Grada Ludbrega u kn** | **IZNOS UKUPNO** |
|  | **UKUPNO: I. GRAĐENJE JAVNIH POVRŠINA** | **0,00** | **2.053.939,13** | **2.053.939,13** |
|  | **UKUPNO: II. GRAĐENJE NERAZVRSTANIH CESTA** | **1.325.023,49** | **4.549.035,22** | **5.874.058,71** |
|  | **UKUPNO: III. GRAĐENJE JAVNE RASVJETE** | **0,00** | **1.724.322,95** | **1.724.322,95** |
|  | **UKUPNO: IV. IZGRADNJA I ADAPTACIJA OBJEKATA TE OSTALI PROJEKTI** | **1.059.514,80** | **1.589.885,23** | **2.649.400,03** |
|  | **SVEUKUPNO:** | **2.384.538,29** | **9.917.182,53** | **12.301.720,82** |

**Članak 2.**

Ove Izmjene i dopune Programa stupaju na snagu prvog dana od dana objave u „Službenom vjesniku Varaždinske županije“, a primjenjivati će se za 2020. godinu.

Predsjednik

Gradskog vijeća

Antun Šimić

**O B R A Z L O Ž E NJ E**

Zakonom o komunalnom gospodarstvu (NN br. 68/2018, 110/18-OUSRH i **32/20**) – dalje u tekstu: Zakon, u čl. 67. i čl. 68. st. 1. propisano je da predstavničko tijelo jedinice lokalne samouprave izrađuje i donosi Program građenja komunalne infrastrukture (**dalje u tekstu:** **Program**) u skladu s izvješćem o stanju u prostoru, potrebama uređenja zemljišta planiranog prostornim planom i planom razvojnih programa koji se donose na temelju posebnih propisa, a vodeći računa o troškovima građenja infrastrukture te financijskim mogućnostima i predvidivim izvorima prihoda financiranja njezina građenja, a prema potrebi i odgovarajuće **izmjene i dopune Programa.**

Odredbom čl. 68. st. 2. Zakona propisano je da se Programom određuju:

1. građevine komunalne infrastrukture koje će se graditi radi uređenja neuređenih dijelova građevinskog područja
2. građevine kom. infrastrukture koje će se graditi u uređenim dijelovima građevinskog područja
3. građevine kom. infrastrukture koje će se graditi izvan građevinskog područja
4. postojeće građevine kom. infrastrukture koje će se rekonstruirati i način rekonstrukcije
5. građevine komunalne infrastrukture koje će se uklanjati
6. druga pitanja određena ovim Zakonom i posebnim zakonom.

Nadalje, u čl. 69. i 70. Zakona, u pogledu troškova gradnje, propisano je da Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekata građenja komunalne infrastrukture s naznakom izvora njihova financiranja.

Troškovi građenja komunalne infrastrukture obuhvaćaju troškove:

1. zemljišta na kojem će se graditi komunalna infrastruktura
2. uklanjanja i izmještanja postojećih građevina i trajnih nasada
3. sanacije zemljišta (odvodnjavanje, izravnavanje, osiguravanje zemljišta i sl.), uključujući i zemljišta koja je jedinica lokalne samouprave stavila na raspolaganje
4. izrade projekata i druge dokumentacije
5. ishođenja akata potrebnih za izvlaštenje, građenje i uporabu građevina komunalne infrastrukture
6. građenja i provedbe stručnog nadzora građenja komunalne infrastrukture
7. evidentiranja u katastru i zemljišnim knjigama.

Slijedom navedenih zakonskih odredbi utvrđen je prijedlog **II.** **Izmjena i dopuna Programa** građenja komunalne infrastrukture za 2020., sa stvarno izvedenim i planiranim stavkama Programa do kraja 2020. g. (**dalje u tekstu: II. Izmjenama i dopunama**)

U pogledu Programa koji se odnosi na **građenje javnih površina**, od planiranih **2.190.721,00 kn**, ovim II. Izmjenama i dopunama planira se ostvariti ukupno **2.053.939,13** **kn,** dakle 6,24 % manje u odnosu na planirano.

Od stavki iz ovog dijela II. Izmjena i dopuna treba spomenuti uređenje pješačko-biciklističkih staza sjevernom stranom Koprivničke ulice od spoja na Ul. P. Miškine do rotora i spoja na ulicu M. Krleže, izgradnju novog mosta na Otok mladosti, uređenje šetnica i pratećih sadržaja uz Rijeku Bednju i na Otoku mladosti te prvu fazu radova na proširenju parkirališta uz gradsko groblje.

U pogledu dijela Programa koji se odnosi na **građenje cesta**, od planiranih **6.115.284,97 kn**, planira se ostvariti ukupno **5.874.058,71 kn,** dakle 3,95 % manje u odnosu na planirano, a najveći projekt koji se planira realizirati je sanacija klizišta Vinogradec - nerazvrstana cesta NC 3-038 u Vinogradima Ludbreškim u ukupnom iznosu od 1.657.230,31 kn, u sklopu Programa građenja sustavnih građevina za sanaciju klizišta Hrvatskih voda koje projekt sufinanciraju sa 50% iznosa sredstava.

Ostali planirani troškovi odnose se na uređenje i asfaltiranje nerazvrstanih cesta na području naselja Ludbreg, Čukovec, Bolfan i Hrastovsko, asfaltiranje odvojaka Bednjanske ulice te asfaltiranje nerazvrstanih cesta (odvojci ulica, manji zahvati) u zonama klijeti i kuća za odmor, koji se djelomično financiraju iz poreza na kuće za odmor u Vinogradima Ludbreškim.

Nadalje, što se tiče Programa koji se odnosi na **građenje javne rasvjete**, od planiranih **1.597.232,50 kn**, ovim II. Izmjenama i dopunama planira se ostvarenje od ukupno **1.724.322,95 kn**, odnosno 7,96 % više u odnosu na planirano, a planirana je provedba pet projekata modernizacije javne rasvjete kojima će naselja Globočec, Čukovec, Bolfan, Segovina i Poljanec, kroz uslugu najma svjetiljaka (model sličan energetskoj usluzi – ESCO) dobiti novu ekološku i štedljivu LED javnu rasvjetu (zamjena postojećih neučinkovitih rasvjetnih tijela sa novima te popuna nedostajućim rasvjetnim tijelima radi bolje rasvjetljenosti prometnica sukladno svjetlotehničkim proračunima, sveukupno 632 novougrađene LED svjetiljke), planira se izgradnja javne rasvjete sa ekološkom i štedljivom LED svjetiljkama uz šetnice sa obje obale Rijeke Bednje i uz šetnicu na Otoku mladosti te izgradnja nedostajuće javne rasvjete u Zagorskoj ulici u Ludbregu i Cvjetnoj ulici (dio do spoja na Prigorsku ulicu) u Vinogradima Ludbreškim.

U dijelu Programa koji se odnosi na **izgradnju i adaptaciju objekata te ostalih projekata**, od planiranih **3.381.791,13 kn**, ovim II. Izmjenama i dopunama planira se ostvariti ukupno **2.649.400,03 kn,** odnosno 21,66 % manje u odnosu na planirano,

Najveći iznos, ukupno 1.586.828,13 kn, u ovom dijelu II. Izmjena i dopuna Programa odnosi se na građevinsko-obrtničke radove na Crkvi Svetog Trojstva (pročelje i cinktor) u sklopu EU projekta: Unapređenje kontinentalnog turizma turističkom valorizacijom povijesno-kulturne baštine Grada Ludbrega.

Od ostalih stavki iz ovog dijela Programa između ostalih treba spomenuti radove na sanaciji krovišta Zgrade gradske uprave i druge radove na sanaciji krovišta u manjem obimu, te izradu projektne dokumentacije za izgradnju sunčane elektrane Slokovec sa planiranom priključnom snagom 5 MW.

**Sveukupno, umjesto planiranih 13.285.029,60 kn, Program je ovim II. Izmjenama i dopunama korigiran na iznos od 12.301.720,82 kn**, što predstavlja umanjenje od  **7,40 % u odnosu na planirano**, u skladu sa proračunskim mogućnostima i osiguranim sredstvima iz vanjskih izvora, pa se ove II. Izmjene i dopune Programa upućuju Gradskom vijeću Grada Ludbrega na donošenje u predloženom tekstu i iznosima financiranja po pojedinoj komunalnoj građevini.

U članku 2. Izmjena i dopuna Programa predloženo je da isti stupa na snagu **prvog dana od dana objave** iz razloga što je planirana realizacija aktivnosti po projektima koji su u tijeku te je zbog toga potrebno što prije evidentirati poslovne događaje koji nastaju realizacijom istih.